Orri-onddo hankagabe

Orri-onddo hankagabea (Tapinella panuoides; sinonimoa: Paxillus panuoides) Tapinellaceae familiako onddo espezie bat da.

Paxillus involutus espeziaren hurbil egoteak toxikoa den susmagarri egiten du. Pinu motzondoetan sorta ederretan irteten du.

Deskribapena 
Kapela: 5 eta 10 cm arteko diametrokoa, maskor itxurakoa, hanka gabe. Horixka, hori-oliba edo arrexka kolorekoa; oinarrian lila tonuekin: ionipus Q; aldaera; hasieran belusatua, gero ilegabea. Ertza biribilkatua.

Orriak: Kolore hori bizikoak, zainen bidez zeharka oso lotuak. Kapelatik erraz askatzen dira azazkalarekin hazka egitean (Paxillus guztien ezaugarria da).

Hanka: Hain da albokoa eta errudimentarioa ezen esan daiteke ez dela existitzen.

Haragia: Zurixka edo horixka samarra. Zapore eta usain zehaztu gabea.

Etimologia: Tapinella terminoa latinezko "tapiz" hitzetik datorrela diote autore batzuek eta alfonbra esan nahi duela.

Jangarritasuna 
Ez da jangarria.

Nahasketa arriskua 
Phyllotopsis nidulans delakoarekin, baina honek tonu laranjatuagoak ditu.

Sasoia eta lekua 
Koniferoen motzondoetan edo eroritako enborretan, udazkenean ohikoa.

Banaketa eremua 
Ipar Amerika, Europa, Erdialdeko Amerika, Asia iparraldea, Australia, Zeelanda Berria.

Erreferentziak

Kanpo estekak 

Boletales